தௌலதாபாத்

தௌலதாபாத் (Daulatabad or  Devagiri) தென்னிந்தியாவின் மகாராஷ்டிர மாநிலத்தின், சத்திரபதி சம்பாஜிநகர் மாவட்டத்தின் நிர்வாகத் தலைமையிடமான சம்பாஜிநகருக்கு வடமேற்கே 16 கிலோ மீட்டர் தொலைவில்  அமைந்த சிற்றூர் ஆகும். இக்கிராமத்தில் தௌலதாபாத் கோட்டை அமைந்துள்ளது. இதன் மக்கள் தொகை 6,096 ஆகும்.Daulatabad

தௌலதாபாத்தின் முன்னாள் பெயர்  தேவகிரி ஆகும்.

தேவகிரி எனும் தௌலதாபாத் நகரம் கி பி 850 முதல் 1334 முடிய  யாதவப் பேரரசின் தலைநகராக விளங்கியது.
மத்திய காலத்தில் இந்தியாவின் முக்கிய நகரமாக இருந்த  தௌலதாபாத் நகரம் தற்போது சுருங்கி சிறு ஊராக காட்சி அளித்தாலும், மகாராஷ்டிரா மாநிலத்தின் முக்கிய சுற்றுலாத் தலமாக விளங்குகிறது.

கி பி 13277-இல் முகமது பின் துக்ளக் தனது அரசின் தலைநகரத்தைத் தில்லியிலிருந்து, இந்தியாவிற்கு நடுவில் இருந்த தேவகிரிக்கு வலுக்கட்டாயமாக மாற்றினார். பின்னர் தேவகிரியிலிருந்து மீண்டும் தில்லிக்கே தனது தலைநகரை மாற்றினார்.

 அமைவிடம் 
தேவகிரி எனும் தௌலதாபாத் நகரம் சத்திரபதி சம்பாஜி நகரத்திலிருந்து 16 கிலோ மீட்டர் தொலைவில் எல்லோரா குகைக் கோயிலுக்கு செல்லும் வழியில் உள்ளது.

 வரலாறு 
தேவகிரி நகரம் கி பி 1187-இல் ஐந்தாம் பில்லம்மா எனும் யாதவ இளவரசனால் நிறுவப்பட்டது.
 தில்லி சுல்தான் படையெடுப்பு 
தில்லி சுல்தான் அலாவுதீன் கில்சியின் படைகள் மாலிக் கபூர் தலைமையில் கி பி 1306 மற்றும் 1307 -இல் தேவகிரி யாதவ நாட்டுடன் நடந்த போர்களில் மாலிக் கபூர் வென்றார். போர் ஒப்பந்தப்படி, தேவகிரி அரசின் கருவூலங்கள் மாலிக்கபூருக்கு திறந்து விடப்பட்டது. மேலும் ஆண்டு தோறும் தில்லி சுல்தானகத்திற்கு ஒரு பெருந்தொகை திறையாக செலுத்த வேண்டும் என்ற உடன்பாடு ஏற்பட்டது.

 முகலாயர் படையெடுப்பு 
தக்காணத்தின் முகலாய ஆளுனராக இருந்த ஷாஜகான் 1632-இல் தௌலதாபாத் கோட்டையைக் கைப்பற்றி நிஜாம் ஷாகியின் இளவரசன் உசைன் ஷாவை சிறை பிடித்தார்.

 நினைவுச் சின்னங்கள் 
 தேவகிரி கோட்டை 
தௌலதாபாத்தில் உள்ள கருங்கற்களால் கட்டப்பட்ட வலிமை மிக்க தேவகிரி கோட்டை 200 மீட்டர் உயரமுடையது. மூன்று அடுக்கு கொண்ட தேவகிரி கோட்டையின் வெளிச்சுவர்  சுற்றளவு  கொண்டது.

 சந்த் மினார் 
210 அடி உயரமும் 70 அடி சுற்றளவும் கொண்ட அழகிய சந்த் மினார் மண்டபம் பாரசீகக் கட்டிட கலைநயத்தில் கட்டப்பட்டுள்ளது.  தேவகிரி கோட்டைய அலாவுதீன் பாமினி சுல்தான் கைப்பற்றியதன் நினைவாக 1445-இல் இந்த மினார் கட்டப்பட்டது.

 மக்கள் தொகையியல் 
2011 ஆம் ஆண்டு இந்திய மக்கள் தொகை கணக்கெடுப்பின் படி தௌலதாபாத் நகரத்தின் மொத்த மக்கள் தொகை 6,096 ஆக உள்ளது. மக்கள் தொகையில் 3,183 ஆண்களும்;  2,913பெண்களும் உள்ளனர். இக்கிராமத்தில்  1,178 வீடுகள் உள்ளது. இக்கிராமத்தின் சராசரி  படிப்பறிவு  79.31 %% ஆகவும், ஆண்களின் படிப்பறிவு 87.22 %% ஆகவும், பெண்களின் படிப்பறிவு 70.83 %% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை ஆக 895 உள்ளது. பட்டியல் சமூகத்தினர் மக்கள் தொகை 792 ஆகவும்; . பட்டியல் பழங்குடி மக்களின் தொகை 52 ஆகவும் உள்ளது.
Daulatabad Population – Aurangabad, Maharashtra

 போக்குவரத்து வசதிகள் 

 சாலைப் போக்குவரத்து 
அவுரங்காபாத் - எல்லோரா தேசிய நெடுஞ்சாலையில் 20 கிலோ மீட்டர் தொலைவில் உள்ள இவ்விடத்தை சாலை வழியாக அடையலாம்.

 தொடருந்து 
புனே - மன்மாட் நகரங்களுக்கிடையே செல்லும் தொடருந்துகள் அனைத்தும் தௌலதாபாத் தொடருந்து நிலையத்தில் நின்று செல்கிறது.http://indiarailinfo.com/arrivals/daulatabad-dlb/1719

 இதனயும் காண்க 
 தேவகிரி யாதவப் பேரரசு
 இம்ரூ
 பைத்தானி
 பீபி கா மக்பாரா

 மேற்கோள்கள் 

 வெளி இணைப்புகள் 

 தௌலதாபாத், எல்லோரா
Daulatabad at the Islamic Monuments of India Photographic Database
www.tribuneindia.com

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:மகாராட்டிர கோட்டைகள்
பகுப்பு:சத்திரபதி சம்பாஜிநகர் மாவட்டம்